Številka javnega naročila: JN-B-1/2019

Datum: 20.3.2019

**Dokumentacija v zvezi z javnim naročilom**

**za dobavo gasilskega vozila za prevoz moštva GVM-1**

**po postopku oddaje naročila male vrednosti - blago**

1. **NAROČNIK**

To naročilo izvaja Prostovoljno gasilsko društvo Dol, Dol 50, 6275 Črni Kal, v svojem imenu in za svoj račun (v nadaljnjem besedilu: naročnik).

Naročnik vabi vse zainteresirane gospodarske subjekte, da predložijo ponudbo, skladno z zahtevami iz povabila in dokumentacije za pripravo ponudbe.

1. **PREDMET JAVNEGA NAROČILA**

Predmet javnega naročila je dobava gasilskega vozila za prevoz moštva GVM-1 .

**Natančna vsebina ter obseg razpisane storitve je določena v obrazcu Tehnične specifikacije in je sestavni del pogodbe.**

Naročnik in izbrani ponudnik bosta v pogodbi določili odgovorne osebe za izvedbo oziroma za izvajanje razpisanih del.

1. **NAČIN ODDAJE JAVNEGA NAROČILA**

Za oddajo predmetnega naročila se v skladu s 47. členom Zakona o javnem naročanju (Uradni list RS, št. 91/15 in 14/18, v nadaljnjem besedilu: ZJN-3) izvede postopek oddaje javnega naročila.

Naročnik bo na podlagi pogojev in meril, določenih v razpisni dokumentaciji izbral ponudnika, s katerim bo sklenil pogodbo. Naročnik bo sklenil pogodbo z najugodnejšim ponudnikom, ki bo oddal dopustno ponudbo.

1. **ROK IN NAČIN PREDLOŽITVE PONUDBE**

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) najkasneje do 4.4.2019 do 13:00 ure. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi: <https://ejn.gov.si/ponudba/pages/aktualno/aktualno_javno_narocilo_podrobno.xhtml?zadevaId=8022>

1. **INFORMACIJE V ZVEZI Z ODPIRANJEM PONUDB**

Odpiranje ponudb bo potekalo avtomatično v informacijskem sistemu e-JN dne **4.4.2019** in se bo začelo **ob 14:00 uri** na spletnem naslovu [https://ejn.gov.si/eJN2](https://ejn.gov.si/mojejn).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 48 ur. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

1. **PRAVNA PODLAGA**

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

1. **TEMELJNA PRAVILA ZA DOSTOP, OBVESTILA IN POJASNILA V ZVEZI Z DOKUMENTACIJO JAVNEGA NAROČILA**

## Dostop do dokumentacije v zvezi z oddajo javnega naročila

Dokumentacijo v zvezi z oddajo javnega naročila lahko gospodarski subjekti dobijo na spletni strani Mestne občine Koper: [www.koper.si](http://www.koper.si) .

Odkupnine za dokumentacijo ni.

## Obvestila in pojasnila v zvezi z dokumentacijo za pripravo ponudbe

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo dokumentacije predmetnega naročila oziroma kakršnokoli drugo vprašanje v zvezi z naročilom štel kot pravočasno, če bo na Portalu javnih naročil zastavljeno najkasneje do dneva in ure, kot je to določeno v obvestilu o naročilu, objavljenem na Portalu javnih naročil. Naročnik ne bo odgovarjal na komentarje. Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

## SESTAVA DOKUMENTACIJE ZA PRIPRAVO PONUDBE

Dokumentacijo predmetnega naročila sestavljajo:

* Navodilo gospodarskim subjektom za pripravo ponudbe;
* tehnične specifikacije,
* obrazec »Predračun«,
* obrazec »ESPD« v elektronski obliki (datoteka XML) - za vse gospodarske subjekte;
* obrazec »Soglasje podizvajalca« - v primeru, da ponudnik nastopa s podizvajalci in ti zahtevajo neposredna plačila;
* obrazec »Pooblastilo za pridobitev potrdila iz kazenske evidence za gospodarske subjekte«;
* obrazec »Pooblastilo za pridobitev potrdila iz kazenske evidence za fizične osebe«;
* obrazec »Izjava ponudnika za referenco«;
* vzorec pogodbe;
* Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI objavljena na naslovu: <https://ejn.gov.si/ponudba/pages/aktualno/vec_informacij_ponudniki.xhtml>

## UGOTAVLJANJE SPOSOBNOSTI

## 9.1 Ugotavljanje sposobnosti za sodelovanje v postopku oddaje javnega naročila in dokazila

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu s 79. členom ZJN-3 sprejel ESPD, ki vključuje posodobljeno lastno izjavo, kot predhodni dokaz v zvezi s točkami 9.1.1., 9.1.2, 9.1.3 in 9.1.4 Navodila gospodarskim subjektom za pripravo ponudbe. V primeru, da ponudnik prijavi podizvajalca ali se sklicuje na zmogljivosti drugega, je potrebno tudi zanj predložiti ESPD obrazec.

Ponudnik mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

Naročnik si pridržuje pravico, da v času pregleda ponudb in pred oddajo javnega naročila, od ponudnika zahteva predložitev najnovejših dokazil, ki izkazujejo izpolnjevanje zahtevanih pogojev, predložitev morebiti potrebnih pooblastil za preveritev izpolnjevanja zahtevanih pogojev oziroma podatkov, predložitev podatkov o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudb.

Naročnik si pridržuje možnost, da pred oddajo javnega naročila, od ponudnika, kateremu se je odločil oddati naročilo, zahteval, da predloži najnovejša dokazila (potrdila, izjave, pooblastila za pridobitev podatkov) kot dokaz neobstoja razlogov za izključitev iz točke 9.1.1 Navodila gospodarskim subjektom za pripravo ponudbe in kot dokaz izpolnjevanja pogojev za sodelovanje oziroma pooblastila za pridobitev podatkov iz točke 9.1.2, 9.1.3 in 9.1.4 Navodila gospodarskim subjektom za pripravo ponudbe. Ponudnik lahko navedena dokazila predloži tudi sam. Naročnik si pridržuje pravico do vpogleda v originalne dokumente in do preveritve verodostojnosti predloženih dokazil pri podpisniku le-teh.

Če obstaja naročnikova zahteva, koliko stari so lahko dokumenti, ki jih ponudnik prilaga kot dokazila, je to navedeno ob vsakem posameznem dokazilu. V kolikor ni navedeno ničesar, starost dokumenta ni pomembna, odražati pa mora zadnje stanje. Dokumenti morajo ne glede na določeno oziroma zahtevano največjo dopuščeno starost vedno odražati zadnje stanje. Začetek roka za starost dokumentov se šteje od dneva objave obvestila o naročilu na portalu javnih naročil, razen če ni pri posameznem dokazilu določeno drugače.

V kolikor ponudnik ne more pridobiti in predložiti zahtevanih dokumentov, ker država, v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi, v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

Za skupne ponudbe, ponudbe s podizvajalci in za uporabo zmogljivosti drugih subjektov je potrebno upoštevati še točke 11.3.1 (Skupna ponudba), 11.3.2 (Ponudba s podizvajalci) in 11.3.3 (Uporaba zmogljivosti drugih subjektov) Navodila gospodarskim subjektom za pripravo ponudbe.

## Razlogi za izključitev

Naročnik bo izključil gospodarski subjekt v primeru obstoja kateregakoli od v tej točki navedenih primerov, in sicer:

* + - * 1. Če pri preverjanju v skladu s 77., 79. in 80. členom ZJN-3 na katerikoli trenutek med postopkom ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3 in od datuma izreka pravnomočne sodbe do trenutka preverjanja še ni preteklo pet (5) let, v primerih, ko je v sodbi določeno daljše trajanje izključitve od pet (5) let, pa če še ni preteklo obdobje, ki ga določa sodba. Ne glede na navedeno lahko gospodarski subjekt naročniku v skladu z devetim odstavkom in ob upoštevanju desetega odstavka 75. člena ZJN-3 predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju tega izključitvenega razloga.

**DOKAZILO:**

**Izpolnjen obrazec »ESPD« za vse gospodarske subjekte v ponudbi ter pooblastila** za pridobitev podatkov iz kazenske evidence (za vse gospodarske subjekte v ponudbi in za vse osebe gospodarskih subjektov, ki so navedene v prvem odstavku te točke).

V kolikor ima gospodarski subjekt sedež v drugi državi članici ali ima oseba iz te točke stalno prebivališče v drugi državi in dokazila iz te točke lahko naročnik pridobi neposredno v bazi podatkov v drugi državi, mora ESPD vsebovati tudi informacije, ki so potrebne za ta namen, zlasti spletni naslov baze podatkov, podatke za identifikacijo, če je to potrebno, pa tudi soglasje, da pridobi dokazilo naročnik. V kolikor ESPD teh informacij ne bo vseboval bo naročnik štel, da dostop naročnika do posameznega potrdila iz te točke ni mogoč brezplačno z neposrednim dostopom do nacionalne baze podatkov te države. Navedeno v delu besedila, ki se nanaša na gospodarski subjekt, velja tudi za podtočki 2 in 4.

Ponudnik lahko zahtevana potrdila iz Kazenske evidence priloži tudi sam. Tako predložena potrdila morajo odražati zadnje stanje. V primeru, da zahtevana potrdila predloži ponudnik sam, mu ni potrebno prilagati v tej točki zahtevanih pooblastil.

V kolikor gre za institucijo v drugi državi članici EU in dostop do posameznega potrdila iz te točke ni mogoč brezplačno z neposrednim dostopom do nacionalne baze podatkov te države (kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem) ali v primeru, da gre za institucijo v drugi državi, ki ni članica EU bo moral gospodarski subjekt, na poziv naročnika, namesto predmetnega pooblastila predložiti potrdilo iz kazenske evidence. Navedeno v delu besedila, ki se nanaša na gospodarski subjekt, velja tudi za podtočki 2 in 4.

* + - * 1. Če pri preverjanju v skladu s 77., 79. in 80. členom tega zakona ugotovi, da gospodarski subjekt na dan oddaje ponudbe ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 (petdeset) EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih (5) let do dne oddaje ponudbe ali prijave.

**DOKAZILO:**

**Izpolnjen obrazec »ESPD«** za vse gospodarske subjekte v ponudbi.

* + - * 1. Če pri preverjanju ugotovi, da je gospodarski subjekt na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

**DOKAZILO:**

**Izpolnjen obrazec »ESPD«** za vse gospodarske subjekte v ponudbi.

* + - * 1. Če pri preverjanju ugotovi, da je v zadnjih treh (3) letih pred potekom roka za oddajo ponudb pristojni organ Republike Slovenije ali druge države članice ali tretje države pri gospodarskem subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

**DOKAZILO:**

**Izpolnjen obrazec »ESPD«** za vse gospodarske subjekte v ponudbi.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt (ponudnika, ponudnika v skupni ponudb, podizvajalca, sklicevanje na kapacitete), če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz točk od 9.1.1 Navodila gospodarskim subjektom za pripravo ponudbe.

## Pogoji oziroma ustreznost za opravljanje poklicne dejavnosti

1. Da ima ponudnik veljavno registracijo za opravljanje dejavnosti v skladu s predpisi države članice, v kateri je registrirana dejavnost o vpisu v register poklicev ali trgovski register. Ponudniki, ki nimajo sedeža v Republiki Sloveniji, morajo predložiti potrdilo. Če država, v kateri ima ponudnik svoj sedež, ne izdaja takšnih dokumentov, lahko da zapriseženo izjavo prič ali zapriseženo izjavo zakonitega zastopnika ponudnika.

**DOKAZILO:**

**Izpolnjen obrazec »ESPD«** (del IV: Pogoji za sodelovanje, razdelek A: Ustreznost, področje: Za naročila storitev: potrebno določeno dovoljenje).

## Ekonomski in finančni položaj

* + - * 1. Ponudnik v zadnjih šestih (6) mesecih pred oddajo ponudbe za predmetno naročilo ni imel blokiranih poslovnih računov, na vseh poslovnih računih pri vseh poslovnih bankah, pri katerih ima odprte poslovne račune.

**DOKAZILO:**

**Izpolnjen obrazec »ESPD« (**del IV: Pogoji za sodelovanje, razdelek B: Ekonomski in finančni položaj, odstavek: Druge ekonomske ali finančne zahteve), v katerega ponudnik vpiše obdobje, za katerega izpolnjujejo pogoj, in dodajo zapis »brez blokad«.

**in**

**S.BON-1** obrazec ali potrdila vseh poslovnih bank, pri katerih ima ponudnik odprt poslovni račun o neblokiranih/blokiranih poslovnih računih v zadnjih šestih (6) mesecih. Obrazec S.BON-1 oziroma potrdila ne smejo biti starejši od tridesetih (30) dni od datuma, ko ponudnik odda ponudbo.

## Tehnična in strokovna sposobnost

## Tehnična sposobnost

* + - * 1. Ponudnik je v zadnjih treh (3) letih, šteto od dneva objave obvestila o tem naročilu na Portalu javnih naročil, uspešno[[2]](#footnote-2) **izvedel dobavo vsaj petih vozil,** ki so po naravi in pogojih izvedbe podobna razpisanim - posamezna referenca mora biti po obsegu primerljiva s predmetnim javnim naročilom in sicer:
  + pogodbena vrednost posameznega referenčnega vozila znaša najmanj 30.000,00 EUR brez DDV.

**DOKAZILO:**

**Izpolnjen obrazec »ESPD«** (del IV: Pogoji za sodelovanje, razdelek C: tehnična in strokovna sposobnost: Za naročila storitev: izvedba storitev določene vrste) v katerega ponudnik v stolpec »OPIS« zapiše »izpolnjujem pogoj za tehnično sposobnost«.

**in**

**Izjava ponudnika za referenco,** iz katere mora biti razvidno izpolnjevanje zahtevanih pogojev. Ponudnik mora predložiti Obrazec »Izjava ponudnika za referenco«.

Ponudnik ne more biti referenčni naročnik sam sebi ali svojim podizvajalcem.

## Strokovna sposobnost

1. Ponudnik mora zagotavljati ustrezne delovne, kadrovske in tehnične pogoje, profesionalne in tehnične zmožnosti, finančne vire, opremo in druge pripomočke, sposobnosti upravljanja, zanesljivost, izkušnje in ugled ter zaposlene, ki bodo sposobni izvesti razpisana dela/storitev.

**DOKAZILO:**

**Obrazec »ESPD« (**del IV: Pogoji za sodelovanje, razdelek C: tehnična in strokovna sposobnost: Izobrazba in strokovna usposobljenost).

## MERILO

Merila za izbor najugodnejšega ponudnika, ob izpolnjevanju vseh razpisnih pogojev, je:

|  |  |
| --- | --- |
| Opis merila | % vrednosti skupne ocene |
| Ponudbena cena | **80** |
| Oddaljenost | **20** |

Oddaja naročila bo izvedena na podlagi cenitve ponudb po navedenih merilih, kar pomeni, da najcenejši ponudnik ni hkrati tudi najugodnejši ponudnik. Najvišje možno število točk je 100. Najugodnejši je ponudnik, ki prejme največ točk.

⇨ Izračun merila ponudbene cene

* ponudnik, ki bo ponudil najnižjo ceno bo prejel 80 točk, ostali število točk po naslednji formuli:

|  |  |
| --- | --- |
| 80 x | najnižja cena |
| ponujena cena |

* Oddaljenost

Naročnik bo vrednotil oddaljenost lokacije izvajalca nadgradnje od sedeža PGD Dol po cesti. Za dokazilo naj ponudnik dostavi izpis iz Google mapa ali enakovredno. Ponudnik bo glede na predloženo oddaljenost lokacije nadgraditelja prejel naslednje število točk:

|  |  |
| --- | --- |
| **RAZDALJA** | **Število točk** |
| Do 50 km | 20 |
| Do 150 km | 15 |
| Do 200 km | 5 |
| Nad 200 km | 0 |

## PONUDBA

## 11.1 Ponudbena dokumentacija

Ponudbeno dokumentacijo sestavljajo naslednji dokumenti:

* izpolnjen obrazec »Ponudbeni predračun«; v informacijskem sistemu e-JN ponudnik predračun pripne v razdelek »Predračun«. Na javnem odpiranju ponudb bo odprt dokument »Predračun«;
* izpolnjen obrazec »ESPD« (za vse gospodarske subjekte v ponudbi);
* dokazila o izpolnjevanju pogojev iz točke 9.1.2, 9.1.3 in 9.1.4 Navodila gospodarskim subjektom za pripravo ponudbe;
* izpolnjeni obrazci izjav in pooblastil oziroma pooblastilo podizvajalca (v kolikor ga ima);
* potrjen vzorec pogodbe;
* potrjene tehnične specifikacije.

Ponudnik v ponudbi priloži le dokumente, ki so navedeni v tej točki.

V času pregleda ponudb lahko naročnik od ponudnika zahteva, da predloži vsa dokazila, kot je navedeno za posameznim zahtevanim pogojem oziroma razlogom za izključitev.

Ponudnik, ki odda ponudbo pod kazensko in materialno odgovornostjo jamči, da so vsi podatki in dokumenti, podani v ponudbi, resnični in da datoteke priloženih listin ustrezajo izvirniku. V nasprotnem primeru ponudnik naročniku odgovarja za vso škodo, ki bi mu nastala. Naročnik si pridržuje pravico do vpogleda v originalne dokumente.

Obrazci izjav, ki jih mora predložiti ponudnik, so del dokumentacije v zvezi z oddajo javnega naročila. Izjave so lahko predložene na teh obrazcih ali na ponudnikovih, ki pa vsebinsko bistveno ne smejo odstopati od priloženih obrazcev. Šteje se, da je s podpisom ponudbe podpisana vsa ponudbena dokumentacija, ki jo je ponudnik predložil v sistem e-JN, razen dokumentov, kjer je to izrecno navedeno in zahtevano. Za potrebe preverjanj v uradni evidenci morajo biti pooblastila podpisana lastnoročno ali elektronsko. Naročnik si pridržuje pravico do preveritve verodostojnosti izjav oziroma potrdil pri podpisniku le-teh.

Ponudnik lahko že sam priloži pooblastila in dokazila za izpolnjevanje pogojev.

## 11.2 Sestavljanje ponudbe

11.2.1 Obrazec »Ponudbeni predračun«

Ponudnik mora izpolniti predračun v EUR z DDV na način kot je to določeno v nadaljevanju.

Ponudnik obrazec »Ponudbeni predračun« izpolni in sicer na največ 2 (dve) decimalni mesti.

Ponujena cena z DDV mora zajemati vse popuste in stroške (dobave blaga, špediterske, prevozne, carinske ter vse morebitne druge stroške…). Naročnik ne bo naknadno priznal nobenih dodatnih stroškov.

Ponudnik v informacijski sistem e-JN »Ponudbeni predračun« pripne v razdelek »Predračun«. Na javnem odpiranju ponudb bo odprt dokument »Predračun«.

Ponudnik vsebine ponudbenih predračunov, kot ju je predvidel naročnik, ne sme spreminjati. V primeru, da bo naročnik pri pregledu in ocenjevanju ponudb odkril očitne računske napake, bo ravnal skladno z 89. členom ZJN-3.

V kolikor ponudnik cene v posamezno postavko ponudbenega predračuna ne vpiše ali vpiše ceno ali pa vpiše znak (npr. “/” ali “—“, ipd.) nič (0) EUR, se šteje, da ponuja postavko brezplačno.

11.2.2 Obrazec »ESPD« - za vse gospodarske subjekte

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni. Iz predmetnega obrazca morajo biti razvidni vsi podatki, ki so zahtevani pri posameznem sklopu. S predložitvijo obrazca ESPD ponudnik potrdi, da izpolnjuje vse zahteve in pogoje naročnika in sprejema vsebino vzorca pogodbe in zahteve iz dokumentacije v zvezi z oddajo javnega naročila.

Navodila za izpolnjevanje obrazca ESPD so dostopna na povezavi: [http://www.enarocanje.si/Dokumenti/Navodila\_za\_uporabo\_ESPD.pdf.](http://www.enarocanje.si/Dokumenti/Navodila_za_uporabo_ESPD.pdf)

Gospodarski subjekt naročnikov obrazec ESPD (datoteka \*.xml) uvozi na spletni strani Portala javnih naročil/ESPD: <http://www.enarocanje.si/_ESPD/>in vanj neposredno vnese zahtevane podatke.

Izpolnjen obrazec ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v \*.pdf obliki ali v elektronski obliki podpisan \*.xml dokument.

11.2.3 Drugi dokumenti ponudbe

Ponudnik mora ostale dokumente ponudbene dokumentacije naložiti v informacijski sistem e-JN v razdelek »Drugi dokumenti«.

Dokumenti, ki se naložijo v razdelek »Drugi dokumenti« so (če se zahteva podpis) lahko podpisani fizično in skenirani kot \*.pdf dokument ali drug format, ki omogoča shranjevanje skeniranega dokumenta (kot so primeroma \*.tif, \*.jpg ali drugi), lahko pa so podpisani elektronsko in naloženi kot \*.pdf dokument.

## 11.3 Druga določila za pripravo ponudbe

11.3.1 Skupna ponudba

V primeru, da skupina ponudnikov predloži skupno ponudbo, mora vsak ponudnik izpolnjevati vse pogoje iz točke 9.1.1 Navodila gospodarskim subjektom za pripravo ponudbe. Pogoje določene v točkah 9.1.2 in 9.1.4 skupni ponudniki lahko izpolnjujejo kumulativno. Pogoje določene v točki 9.1.3 mora izpolnjevati vsak ponudnik v skupni ponudbi. Dokumente, ki se nanašajo na dokazovanje teh pogojev, poda katerikoli ponudnik v skupni ponudbi.

Če skupna ponudba ni podana za vse sklope, naj bo iz obrazca ESPD razvidno, za katere sklope je podana skupna ponudba.

V primeru, da skupina ponudnikov predloži skupno ponudbo, bo naročnik iz postopka javnega naročanja izločil skupno ponudbo, če se izkaže, da je kateri koli izmed skupnih ponudnikov pred ali med postopkom javnega naročanja glede na storjena ali neizvedena dejanja v enem izmed položajev iz točke 9.1.1 Navodila gospodarskim subjektom za pripravo ponudbe. V kolikor bo kateri koli izmed skupnih ponudnikov v položaju iz točke 9.1.1 Navodila gospodarskim subjektom za pripravo ponudbe bo naročnik ravnal v skladu z devetim, desetim in enajstim odstavkom 75. člena ZJN-3.

Vsi ponudniki v skupni ponudbi morajo izpolniti ESPD posamično in v njem navesti vse zahtevane podatke. Ponudniki v informacijskem sistemu e-JN označijo, da gre za skupno ponudbo ter navedejo vse sodelujoče gospodarske subjekte. V primeru neskladja med vpisom gospodarskih subjektov v skupni ponudbi v informacijskem sistemu e-JN in vpisom gospodarskih subjektov v skupni ponudbi v obrazec ESPD, se bo štelo, da velja vpis v ESPD.

V primeru, da skupina ponudnikov predloži skupno ponudbo, v informacijski sistem e-JN naloži en obrazec Ponudbeni predračun«.

Finančno zavarovanje lahko predloži samo eden izmed ponudnikov, ki nastopa v skupni ponudbi, lahko ga predloži več ponudnikov, v vsakem primeru pa morajo biti izpolnjene vse zahteve (skupna višina, veljavnost,…), določene v tej dokumentaciji v zvezi z oddajo javnega naročila.

V primeru, da bo takšna skupina ponudnikov izbrana za izvedbo predmetnega naročila, bo naročnik lahko zahteval akt o skupni izvedbi naročila (na primer pogodbo o sodelovanju), v katerem bodo natančno opredeljene naloge in odgovornost posameznih ponudnikov za izvedbo naročila. Ne glede na to pa ponudniki odgovarjajo naročniku solidarno.

## Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v ESPD navesti vse predlagane podizvajalce ter vsak del javnega naročila, ki ga namerava oddati v podizvajanje, kontaktne podatke in zakonite zastopnike predlaganih podizvajalcev. Ponudnik mora v ponudbi predložiti tudi izpolnjene obrazce ESPD za vsakega podizvajalca, s katerim bo sodeloval pri izvedbi naročila. Ponudnik v informacijskem sistemu e-JN označi, da gre za ponudbo s podizvajalci in navede vse sodelujoče gospodarske subjekte.

V kolikor bodo pri podizvajalcu obstajali razlogi za izključitev oziroma bo v enem od položajev iz točke 9.1.1 Navodila gospodarskim subjektom za pripravo ponudbe, bo naročnik podizvajalca zavrnil.

Tehnično sposobnost iz prve točke 9.1.4.1 Navodila gospodarskim subjektom za pripravo ponudbe mora podizvajalec izpolnjevati le, v kolikor bo v ponudbi nastopal kot izvajalec teh storitev v tridesetih odstotkih (30 %) ali več. Strokovno sposobnost iz točke 9.1.4.2 Navodila gospodarskim subjektom za pripravo ponudbe mora podizvajalec izpolnjevati le, v kolikor bo v ponudbi nastopal kot izvajalec teh storitev na lokaciji Verdijeva 10 v Kopru. Ponudnik mora za posameznega podizvajalca priložiti enaka dokazila za izpolnjevanje pogojev, določenih v prejšnjem stavku, kot jih mora priložiti zase, razen pri pogojih, kjer so že predvidena dokazila, ki jih mora podizvajalec predložiti.

V kolikor ponudnik za izpolnjevanje pogojev uporablja zmogljivosti podizvajalca, je poleg določenega v tej točki potrebno upoštevati še naslednjo točko Navodila gospodarskim subjektom za pripravo ponudbe.

Naročnik bo zavrnil vsakega naknadno nominiranega podizvajalca ter zahteval njegovo zamenjavo:

* če zanj obstajajo razlogi za izključitev, kot so navedeni v točki 9.1.1 Navodila gospodarskim subjektom za pripravo ponudbe,
* če novi podizvajalec ne izpolnjuje pogojev iz dokumentacije v zvezi z oddajo javnega naročila.

Neposredna plačila podizvajalcem na način, določen s petim odstavkom 94. člena ZJN-3, so obvezna le v primeru, če podizvajalec v skladu in na način, določen v drugem in tretjem odstavku tega člena, zahteva neposredno plačilo, v nasprotnem primeru se upošteva šesti odstavek tega člena.

Izbrani ponudnik v razmerju do naročnika v celoti odgovarja za izvedbo naročila.

## Uporaba zmogljivosti drugih subjektov

Ponudnik lahko glede pogojev v zvezi z ekonomskim in finančnim položajem ter tehnično in strokovno sposobnostjo za predmetno naročilo uporabi zmogljivosti drugih subjektov, ne glede na pravno razmerje med njim in temi subjekti, vendar le v primeru, če bodo slednji izvajali storitve, za katere se zahtevajo te zmogljivosti. Ponudnik v informacijskem sistemu e-JN označi, da gre za uporabo zmogljivosti drugih subjektov ter navede vse sodelujoče gospodarske subjekte.

V primeru uporabe zmogljivosti drugih subjektov, mora v ponudbi dokazati, da bo gospodarski subjekt imel na voljo sredstva, na primer s predložitvijo zagotovil teh subjektov za ta namen.

Gospodarski subjekt, katerega zmogljivost se uporabi, lahko namesto ponudnika izpolnjuje ekonomski in finančni položaj iz točke 9.1.3 ter tehnično sposobnost iz prve točke 9.1.4.1 Navodila gospodarskim subjektom za pripravo ponudbe le, v kolikor bo v ponudbi za posamezen sklop nastopal kot izvajalec teh storitev v petinosemdesetih odstotkih (85 %) ali več.

Gospodarski subjekt, katerega zmogljivost se uporabi, lahko namesto ponudnika izpolnjuje tehnično sposobnost iz druge točke 9.1.4.1 Navodila gospodarskim subjektom za pripravo ponudbe, pri čemer mora izpolnjevati drugo in tretjo točko 9.1.2 Navodila gospodarskim subjektom za pripravo ponudbe.

Strokovno sposobnost iz točke 9.1.4.2 Navodila gospodarskim subjektom za pripravo ponudbe mora gospodarski subjekt, katerega zmogljivost se uporabi izpolnjevati le, v kolikor bo v ponudbi nastopal kot izvajalec teh storitev. Ponudnik mora za posamezni gospodarski subjekt priložiti enaka dokazila za izpolnjevanje pogojev, določenih v prejšnjem stavku, kot jih mora priložiti zase, razen pri pogojih, kjer so že predvidena dokazila, ki jih mora gospodarski subjekt predložiti.

Naročnik bo v tem primeru ravnal v skladu z drugim odstavkom 81. člena ZJN-3. V primeru, da se bo ponudnik v tem delu skliceval na uporabo zmogljivosti drugih subjektov, mora ESPD izpolniti na način kot je to zahtevano v tem obrazcu. Ponudnik mora v ponudbi za te subjekte predložiti tudi njihove izpolnjene obrazce ESPD. V kolikor bodo pri teh subjektih obstajali razlogi za izključitev iz točke 9.1.1 Navodila gospodarskim subjektom za pripravo ponudbe, jih bo naročnik zavrnil.

## Zahteva podizvajalca za neposredna plačila

Neposredna plačila podizvajalcu so obvezna v primeru, ko podizvajalec zahteva neposredno plačilo in je v ponudbi priložena zahteva podizvajalca za neposredno plačilo. V tem primeru se obrazec

»Zahteva podizvajalca«, ki ga podpiše odgovorna oseba podizvajalca, vpiše zahtevane podatke in obrazec priloži v ponudbi, posebej za vsakega podizvajalca, ki zahteva neposredno plačilo.

## Variantne ponudbe

Variantne ponudbe niso dopuščene.

## Jezik ponudbe

Vsi dokumenti v zvezi s ponudbo morajo biti v slovenskem jeziku.

## Veljavnost ponudbe

Ponudba mora veljati do vključno dne 1. 5. 2019.

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje. Naročnik ne bo dovolil, da ponudniki hkrati s podaljšanjem veljavnosti ponudbe, le-to kakorkoli drugače sami spreminjajo.

## Stroški ponudbe

Vse stroške povezane s pripravo in predložitvijo ponudbe nosi ponudnik.

**12. OBVESTILO O ODLOČITVI O ODDAJI NAROČILA**

Naročnik bo ponudnike obvestil o odločitvi o oddaji naročila na način, predpisan v ZJN-3.

**13. ODSTOP OD IZVEDBE JAVNEGA NAROČILA**

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

Naročnik ne odgovarja za škodo, ki je ali bi iz gornjih razlogov utegnila nastati izbranemu ponudniku.

**14. POGODBA**

Naročnik bo z izbranim ponudnikom sklenil pogodbo.

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo: v nadaljnjem besedilu: ZIntPK) je dolžan izbrani ponudnik na poziv naročnika, pred podpisom pogodbe, v roku osmih (8) dni od prejema poziva, posredovati podatke o:

 svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb,

 gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V primeru, da bo izbrani ponudnik prijavil sodelovanje podizvajalcev in bo vrednost pogodbenih del, ki jih bo podizvajalec izvedel v tem naročilu, višja od deset tisoč (10.000) EUR brez DDV, bo moral izbrani ponudnik na poziv naročnika zgoraj navedene podatke v roku osmih (8) dni od prejema poziva, posredovati tudi za podizvajalca.

Če bo izbrani ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Naročnik bo z izbranim ponudnikom sklenil pogodbo, razen če bodo obstajale okoliščine, ki jih določata 35. in 36. člen ZIntPK, ki naročniku prepovedujejo poslovanje z izbranim gospodarskim subjektom.

Enako velja za podizvajalca če bo ta izvedel del predmeta pogodbe v vrednosti več kot deset tisoč (10.000,00) EUR brez DDV.

Izbrani ponudnik mora podpisati in vrniti naročniku pogodbo v roku 5 (pet) dni od prejema s strani naročnika podpisane pogodbe.

Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

**15. PRAVNO VARSTVO**

Zahtevek za revizijo se, razen v primeru iz drugega odstavka 25. člena Zakona o pravnem varstvu v postopkih javnega naročanja (Uradni list RS, št. 43/11, 60/11-ZTP-D, 63/13, 90/14 – ZDU-1I in 60/17) vloži v vseh stopnjah postopka oddaje javnega naročila, zoper ravnanje naročnika, ki pomeni kršitev predpisov, ki bistveno vpliva ali bi lahko bistveno vplivala na oddajo javnega naročila, razen če ZJN-3 in ZPVPJN ne določata drugače. Za kršitev, ki bistveno vpliva ali bi lahko bistveno vplivala na oddajo javnega naročila, šteje zlasti:

– odločitev, da se naročilo odda ponudniku, ki ni najugodnejši ali ne izpolnjuje obveznih pogojev iz razpisne dokumentacije ali povabila k oddaji ponudbe;

– dopuščena sprememba tistih delov ponudbe, ki se nanašajo na tehnične specifikacije predmeta javnega naročila, cene ali elemente ponudbe, ki vplivajo ali bi lahko vplivali na drugačno razvrstitev ponudb;

– oddaja naročila brez objave obvestila o naročilu na portalu javnih naročil, čeprav tega zakon ne dopušča;

– rok za prejem prijav ali ponudb, ki zainteresiranim ponudnikom glede na zahtevnost razpisne dokumentacije onemogoča pripravo popolne ponudbe razen, če ZJN-3 in ZPVPJN ne določata drugače.

Po odločitvi o oddaji javnega naročila je rok za vložitev zahtevka za revizijo pet delovnih dni od prejema odločitve o oddaji  naročila.

Vlagatelj mora vložiti zahtevek za revizijo pri naročniku. Naročnik mora kopijo zahtevka za revizijo v treh delovnih dneh od prejema posredovati izbranemu ponudniku. S kopijo zahtevka za revizijo vlagatelj obvesti tudi ministrstvo, pristojno za finance. Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico ali z elektronskimi sredstvi, podpisan z varnim elektronskim podpisom, overjenim s kvalificiranim potrdilom.

Vlagatelj mora ob vložitvi zahtevka vplačati takso v znesku  2.000,00 EUR, če se zahtevek za revizijo nanaša na vsebino objave, povabilo k oddaji ponudbe ali razpisno dokumentacijo  oziroma dva odstotka od vrednosti izbrane ponudbe, če se zahtevek za revizijo nanaša na odločitev o oddaji javnega naročila na transakcijski račun pri Ministrstvu za finance, št. 01100-1000358802-izvrševanje proračuna RS, v skladu z 71. členom Zakona o pravnem varstvu v postopkih javnega naročanja.

Vlagatelj mora v zahtevku za revizijo navesti:

1. ime in naslov vlagatelja zahtevka in kontaktno osebo,
2. ime naročnika,
3. oznako javnega naročila oziroma odločitve o oddaji javnega naročila ali o priznanju sposobnosti,
4. predmet javnega naročila,
5. očitane kršitve,
6. dejstva in dokaze, s katerimi se kršitve dokazujejo,
7. pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
8. navedbo, ali gre v konkretnem postopku javnega naročanja za sofinanciranje iz evropskih sredstev in iz katerega sklada.

Vlagatelj mora zahtevku za revizijo priložiti potrdilo o plačilu takse iz prvega in drugega odstavka 71. člena  ZPVPJN.

Predsednik PGD Dol

Željko Franca

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)
2. Ponudnik je uspešno izvedel zahtevano storitev, če je naročilo izvedel kakovostno, v dogovorjenih rokih in v skladu s pogodbenimi obveznostmi. [↑](#footnote-ref-2)